राजपाको मुख्य अडान संविधान संशोधन नभइकन निर्वाचनमा भाग लिन्नौं भन्ने छ। संविधान संशोधनका लागि प्रमुख प्रतिपक्षको सहमति आवश्यक छ। पछिल्लो समय एमालेले यसलाई पूरै इन्कार गरेको छैन। खालि आफ्नो सहमतिबेगर ल्याइएको संशोधन विधेयक फिर्ता गरेर शुरुबाट छलफल गर्नुपर्छ भन्ने देखिन्छ। त्यसो हो भने सरकार, प्रतिपक्ष र मधेशकेन्द्रित दलहरू बसेर सहमति खोज्न सकिन्छ। कुरा नमिलेर संशोधन हुन सकेन भने पनि राजपाले अबको निर्वाचन बहिष्कार गर्छ जस्तो मलाई लाग्दैन।
